**EÖTVÖS LORÁND TUDOMÁNYEGYETEM**

**Informatikai Kar – Diáktámogató Központ**

**−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−**

**Kedves Hallgató!**

**Gratulálunk a sikeres felvételidhez!**

**Szeretettel köszönt Téged az ELTE Informatikai Karának Diáktámogató Központja (röviden DTK) a Savaria Egyetemi Központban Szombathelyen!**

Az ELTE IK Diáktámogató Központ (DTK, dtk.elte.hu) olyan oktatókból és pszichológusokból álló munkacsoport Budapesten és Szombathelyen, aminek célja, hogy segítsen Neked az egyetemen történő beilleszkedésben, személyes fejlődésedben és képességeid kibontakoztatásában.

SZOLGÁLTATÁSAINK

1. **Tantervi hálóba illesztett kötelező kurzusaink:**

**Egyetemi alapozó és tanulásmódszertani kurzus (BSc)**

Ez a kurzus az Informatikai Karon a nappali tagozatos képzésben részt vevő hallgatók számára – gépészmérnök BSc, programtervező informatikus BSc, tantervi hálóba illesztett, első féléves kurzus.

A tantárgyhoz tartozó tárgykódok Neptunban:

*Programtervező informatikus BSc képzésen*: IKSEK-22TMKG

*Gépészmérnök BSc képzésen*: SBANGP201400

FONTOS tudnivaló, hogy ez a kurzus már a GÓLYA-, és REGISZTRÁCIÓS HÉTEN megkezdődik!

A kurzus 2 részre bontható, egy 30 tanórás készségfejlesztő, tömbösített tréningből, és egy heti rendszerességű mentorórából tevődik össze.

A kurzuson való részvétel kötelező, a tömbösített tréning időpontjai:

1.alkalom: **2025.** **Aug 29. péntek** 08.30-13.45

2.alkalom: **2025.** **Szept 1. hétfő** 08.30-13.45

3.alkalom: **2025.** **Szept 2. kedd** 08.30-13.45

4.alkalom: **2025.** **Szept 3. szerda** 13.00-18.00

5.alkalom: **2025.** **Szeptember hónap során további 6 tanóra**, ennek időpontját a tréningen a trénerekkel fogjátok leegyeztetni.

**Msc Módszertan (MSc levelező gépészmérnök)**

Ez a kurzus az Informatikai Karon a levelező tagozatos képzésben MSc gépészmérnök programban résztvevő hallgatók számára kötelező. A kurzus tömbösített készségfejlesztő tréningből áll.

A tantárgy kurzuskódja Neptunban:

*MSc gépészmérnök levelező képzésen*: IK-SEK23LGMMSLG

FONTOS tudnivaló, hogy ez a kurzus a REGISZTRÁCIÓS HÉTEN kerül lebonyolításra.

A kurzuson való részvétel kötelező, a tömbösített tréning időponjai:

1. alkalom: **2025. Szept. 5. péntek:14.00-18.15**
2. alkalom: **2025. Szept. 6. szombat: 09.00-13.15**

Mindkét kurzus tréning részét pszichológus szakemberek tartják. A heti rendszerességű mentorórákat pedig az Informatikai Kar oktatói, akik mentoroktató feladatokat látnak el.

1. **Egyéni pszichológiai tanácsadás**

Az Informatikai Karon hallgatói jogviszonnyal rendelkező hallgatók számára ingyenesen elérhető szolgáltatás az egyéni hallgatói pszichológiai tanácsadás.

Egyetemi éveid alatt, bármely életterületeden felmerült kérdésben, mi szívesen állunk rendelkezésedre egyéni tanácsadás keretében. Közös munkánk során új nézőpontokat kaphatsz ahhoz, hogy sikeresebb és kiegyensúlyozottabb tudj lenni a mindennapokban, eredményesebb a tanulmányaidban, elégedettebb az egyetemi életedben.

Az alábbi linken olvashatsz néhány visszajelzést az egyéni tanácsadással kapcsolatban és tájékozódhatsz a bejelentkezés módjáról:

<https://dtk.elte.hu/szolgaltatasaink/egyeni-tanacsadas/>

Bejelentkezés Szombathelyen: [savariatanacsado@inf.elte.hu](mailto:savariatanacsado@inf.elte.hu)

**További tájékoztatás:**

**Speciális szükségletű hallgatóknak nyújtott szolgáltatásokról:**

A speciális szükségletű hallgatóknak nyújtott szolgáltatásokkal kapcsolatban kérjük, látogass el az alábbi honlapra:

<https://www.inf.elte.hu/content/specialis-szuksegletu-hallgatoknak.t.1142?m=194>

Szombathelyen az ügyekért illetékes: Dr. Pólay Veronika [polay.veronika@sek.elte.hu](mailto:polay.veronika@sek.elte.hu%20)

**A DTK elérhetősége Szombathelyen:**

A DTK irodáját a szombathelyi campuson a B épület **B103**-es szobában találod.

A DTK szombathelyi munkatársa Gogibedasvili Anna [ga@inf.elte.hu](mailto:ga@inf.elte.hu), pszichológus.

Facebook oldal: [www.facebook.com/diaktanacsadoszombathely](http:// www.facebook.com/diaktanacsadoszombathely)

A DTK központi budapesti honlapja: <https://dtk.elte.hu/>

**Sikeres egyetemi éveket kívánunk!**

**Üdvözlettel,**

**Diáktámogató Központ**

**(DTK)**